En af Danmarks største mælkeproducenter er begæret konkurs. Landmand Bøje Nedergård Pedersen, hustru Karen Pedersen og sønnerne Kristian og Kurt Pedersen ejer sammen et landbrug i Arden. Tilsammen har de en gæld på 166 millioner kroner. Det skriver bussines.dk. Ifølge Det Centrale Husdyrsregister har landbruget mere end 1200 køer og 800 kvier. De er begæret konkurs ved Skifteretten i Aalborg. Den tinglyste gæld er fordelt på tre ejendomme. Overfor Bussiness.dk bekræfter kurator Rune Hyllested, at de er taget under konkursbehandling. - Lige nu er vi ved at få et overblik over sagen med henblik på, at virksomheden skal sælges bedst muligt, udtaler han til bussiness.dk. Landmand Bøje Nedergård Pedersen er formand for Nordjyllands Landbrugsskole.
Et landmand med mere end 1200 malkekøer er begæret konkurs.